ท็อปเชฟไทยแลนด์ 2023
ข้อมูลการออกอากาศ > ตอนที่ 2: การแข่งขันจับคู่โปรตีนหลักกับซอส

Quickfire Challenge: ในรอบ Quickfire Challenge ประจำสัปดาห์นี้ ได้มีแขกรับเชิญ คือ "บังฮาซัน" เจ้าพ่อของทะเลตากแห้ง ซึ่งการแข่งขันในรอบนี้จะใช้เพลงของบังฮาซันประกอบภารกิจ นั่นคือ ผู้เข้าแข่งขันจะต้องเดินวนรอบครัว โดยจะมีสเตชันทั้งหมด 15 สเตชัน เมื่อเพลงหยุดจะต้องทำอาหารที่สเตชันที่ตนเองหยุด โดยทำแบบนี้ไปเรื่อย ๆ ตลอด 30 นาที วัตถุดิบที่อยู่บนสเตชันทั้ง 15 เป็นวัตถุดิบจากภาคใต้ ได้แก่ ปลาอินทรีเค็ม ปลาวง ปลาหมึกแห้ง กุ้งแห้งและกล้วยหอม ปลาทู กุ้งมังกรเจ็ดสี ปลาข้าวสารแห้งและลูกหยีตากแห้ง ปลากุเลา หอยแมลงภู่ตากแห้ง กะปิและไข่หอยเม่น น้ำบูดูและมังคุด หอยนางรม สะตอ ใบเหลียง ไก่เบตง ผลงานที่ดีที่สุดและแย่ที่สุดในรอบนี้จะตัดสินจากเชฟคนสุดท้ายที่อยู่ประจำแต่ละสเตชัน ในรอบนี้ผู้ที่ทำผลงานผิดพลาดมากที่สุด 3 คน ได้แก่ เชฟเทียน เชฟโอ๊ตและเชฟณัฐ และ 3 คนที่ทำได้ดีที่สุด คือ เชฟเชษฐ์ เชฟโน้ตและเชฟจารึก ผู้ชนะในรอบนี้คือ เชฟจารึก จากวัตถุดิบปลาทู
| วัตถุดิบหลัก | รอบที่ 1 | รอบที่ 2 | รอบที่ 3 | รอบที่ 4 | ชื่อเมนู |
| --- | --- | --- | --- | --- | --- |
| กะปิและไข่หอยเม่น | เชฟณัฐ | เชฟเดช | เชฟเดช | เชฟเดช | สองหอยหรอยจังฮู้ |
| หอยนางรม | เชฟเชษฐ์ | เชฟโอ๊ต | เชฟเกด | เชฟเชษฐ์ | นมทะเลผัดซอสไทยแอนโชวีเพสต์ และเคลือบด้วยซอสชีสมอซซาเรลลา |
| น้ำบูดูและมังคุด | เชฟอิน็อค | เชฟกอล์ฟ | เชฟกอล์ฟ | เชฟเทียน | ยำผลไม้ในบ่อบูดู |
| ปลากุเลา | เชฟมีน | เชฟแม็กซ์กี้ | เชฟมีน | เชฟมีน | เลาเค็มนะ |
| หอยแมลงภู่ตากแห้ง | เชฟกุ๊ก | เชฟจารึก | เชฟเชษฐ์ | เชฟบิ๊ก | มีลเฟยหอยแมลงภู่กับเดอะแก็ง |
| ปลาอินทรีเค็ม | เชฟแม็กซ์กี้ | เชฟบิ๊ก | เชฟแม็กซ์กี้ | เชฟอิน็อค | อินทรีพันชั้น |
| ใบเหลียง | เชฟเกด | เชฟโน้ต | เชฟโน้ต | เชฟโน้ต | เป็ดล่องใต้ |
| ปลาวง | เชฟกอล์ฟ | เชฟอิน็อค | เชฟอิน็อค | เชฟณัฐ | โรตีเต้าหู้อ่อนกับครัมเบิล ปลาวงสมุนไพร |
| สะตอ | เชฟเทียน | เชฟเกด | เชฟพลอย | เชฟพลอย | สะตอสะตูและสะตูสะตอ |
| กุ้งแห้งและกล้วยหอม | เชฟโอ๊ต | เชฟมีน | เชฟโอ๊ต | เชฟโอ๊ต | กล้วยหอมคาวหวาน |
| ปลาทู | เชฟโน้ต | เชฟเชษฐ์ | เชฟจารึก | เชฟจารึก | ปลาน้อยคอยรัก |
| ปลาหมึกแห้ง | เชฟเดช | เชฟณัฐ | เชฟณัฐ | เชฟแม็กซ์กี้ | – |
| กุ้งมังกรเจ็ดสี | เชฟพลอย | เชฟเทียน | เชฟเทียน | เชฟกอล์ฟ | – |
| ปลาข้าวสารแห้งและลูกหยีตากแห้ง | เชฟบิ๊ก | เชฟกุ๊ก | เชฟกุ๊ก | เชฟกุ๊ก | – |
| ไก่เบตง | เชฟจารึก | เชฟพลอย | เชฟบิ๊ก | เชฟเกด | – |
ผู้ที่ตกเป็นอาหารสามจานที่แย่ที่สุด: เชฟเทียน เชฟโอ๊ต และเชฟณัฐ
ผู้ชนะ: เชฟจารึก
Elimination Challenge: เนื่องจากเชฟจารึกเป็นผู้ชนะในการแข่งขันรอบ Quickfire Challenge ทำให้ได้รับสิทธิ์ในการผ่านเข้ารอบโดยไม่ต้องแข่งขันในรอบนี้ และได้รับสิทธิ์ในการเป็นกรรมการร่วมตัดสินอีกด้วย ส่วนผู้เข้าแข่งขันอื่นจะต้องทำงานเป็นคู่ซึ่งจะต้องสุ่มหยิบมีดเพื่อเสี่ยงทายโปรตีนและซอส โดยผู้เข้าแข่งขันทั้ง 14 คนได้แบ่งทีมเป็นดังนี้
| สีของทีม | ผู้เข้าแข่งขัน | โปรตีน | ผู้เข้าแข่งขัน | ซอส |
| --- | --- | --- | --- | --- |
| สีส้ม | เชฟแม็กซ์กี้ | ขาแกะ | เชฟกุ๊ก | ซอสแกงอ่อมเพี๊ย |
| สีเทา | เชฟเดช | หมึกยักษ์ทาโกะ | เชฟณัฐ | ซอสแกงเหลือง |
| สีฟ้า | เชฟพลอย | เนื้อกวาง | เชฟเทียน | ซอสแกงเขียวหวาน |
| สีแดง | เชฟเชษฐ์ | กระต่าย | เชฟอิน็อค | ซอสแกงฮังเล |
| สีเหลือง | เชฟกอล์ฟ | ม้าม | เชฟมีน | ซอสแกงไตปลา |
| สีเขียว | เชฟโน้ต | ปลาไหลญี่ปุ่น | เชฟโอ๊ต | ซอสฮอแลนเดซ |
| สีขาว | เชฟบิ๊ก | นกพิราบ | เชฟเกด | ซอส XO |
ผู้ชนะ: เชฟมีน
ทีมที่ตกเป็นสามทีมที่แย่ที่สุด: ทีมสีเขียว ทีมสีแดง และทีมสีขาว
ผู้ที่ถูกคัดออก: เชฟเกด